**Vylučovanie**

V ľudskom tele vzniká pri premene látok v bunkách nadbytočná **voda a odpadové látky.**

Na ich odstraňovaní sa podieľa **tráviaca, dýchacia a močová sústava.**

|  |  |  |
| --- | --- | --- |
| Procesy látkovej premeny | Odpadové látky | Odstraňuje |
| trávenie | stolica | tráviaca sústava |
| dýchanie | oxid uhličitý, vodná para | dýchacia sústava |
| vylučovanie | moč, pot | močová sústava, koža |

**Močová sústava**

- zabezpečuje hospodárenie s vodou a vylučovanie tekutých odpadových látok z tela,  
- Zloženie: obličky, močovody, močový mechúr a močová rúra.

**OBLIČKY:**

- sú párový orgán fazuľovitého tvaru, obalené tukom,  
- uložené po bokoch chrbtice,  
- každá oblička je spojená močovodom s močovým mechúrom.  
Obličky tvorí:  
**a) kôra:** sú v nej drobné obličkové telieska. Majú podobu guľovitého vačku s dvojitou stenou. Vnútri telieska je klbko vlásočníc. Cez ich stenu sa filtruje krv a vzniká prvotný moč (filtrát), ktorý z telieska odvádza zberný kanálik.

**b) dreň:** je tu sústava kanálikov v ktorých vzniká definitívny moč, ktorý sa tvorí z prvotného moču.

**c) obličková panvička.**

**MOČOVODY:**

- rúrky hrubé asi ako slamka,  
- steká nimi moč z obličiek do močového mechúra.

**MOČOVÝ MECHÚR:**

- v ňom sa hromadí moč.

**MOČOVÁ RÚRA:**

- je trubica, ktorou odteká moč z močového mechúra.

Dialýza = umelá oblička - mimotelové čistenie krvi špeciálnym prístrojom.

**MOČ:**- je číra svetložltá tekutina, obsahuje vodu, organické a anorganické látky.

**Obličky poškodzuje** napr. zadržiavanie moču, nedostatočné prijímanie tekutín, ...

**Význam obličiek:**- zabezpečujú stálosť vnútorného prostredia,  
- zabezpečujú hospodárenie s vodou a minerálnymi látkami,  
- odstraňujú z tela vo vode rozpustené odpadové a cudzorodé látky,  
- udržujú rovnováhu tekutín v tele.